Aarhuus Stifts-Tidende, 1801-06-10
Aarhuus. Søndagen den 7de Junii var for denne Byes Jndvaanere en almindelig skiøn Høitidsdag. Efterretningen om den Kongelige Skuespiller Hr. Knudsens Ankomst var neppe bekiendt, førend den umiskiendelige ædle, og uegennyttige Hensigt af samme opvakte almindelig Glæde, over at see de daadfulde faldne Brødres Minde hædret paa en saa høitidelig Maade, og Lyst til, atter villig at bidrage, enhver efter Evne, til at lindre de Saaredes Nød, og giøre de Efterladtes Savn taalelig ved at række dem ærlig Broderhaand. Concerten blev bestemt at opføres i den her i Byen, værende prægtige Domkirke. Kl. 6 om Eftermiddagen tog Forsamlingen sin Begyndelse. Festen var i det Hele ligesaa høitidelig og rørende, som Gienstanden for samme og Anførerens, Hr. Knudsens Hensigt var ædel og skiøn. Paa Templets Alter brændte 4 Lys. Alle Stolene vare prydede med friske Blomster. For Enden af den store Gang var der sat Stole for Tilhørerne i en Halveirkel omkring Talerstolen, for hvilken Hr. Stiftsprovst Jansen, der ansaae det for en behagelig Pligt, ogsaa at bidrage sit til Dagens Høitidelighed, holdt en passende hensigtsmæssig Tale, der opmuntrede til Fædrelandskierlighed. Byens Magistrat mødte tilligemed samtlige Borgerofficerer i fuld Uniform og alle Borgerne med Kaarder og Bandelets. Paa begge Sider af Gangen fra Talerstolen af paraderede Byens frivillige Jægerkors med dets Officerer i fuld Paradeuniform. Næst efter disse stod det samtlige Mandskab af den her i Byen indqvarterede Esqvadron lette Dragoner, hvilke Esqvadronschefen Hr. Ritmester Bondixen havde ladet møde i fuld Uniform. 12 af Stadens Damer, alle eens klædte i en smagfuld hvid Dragt, med en Rosenkrands paa Hovedet, og behængte med Girlander af Myrtheblade stod paa Orgelet paa en dertil indrettet Forhøining, og udgjorde, efter frievillig foregaaende Syngeøvelser, tilligemed den latinske Skoles beste Sangere og nogle Liebhabere et harmonisk Chor af 30 Sangere. Hr. Stadsmusikant Fischer tilligemed alle sine Folk, Hr. Lieutnant v. Rosenørn som Liebhaber, og Hr. Organist Ebeling assisterede med Jnstrumenter og Orgelet ved Sangen. Concerten begyndte med en Symphonie. Derefter istemte det hele Chor af Damer og Sangere en Sang, uddragen af Hr. F. Høegh Guldbergs Jdyl: Landeværnet, Musikken af Capelmester Kuntzen. Derpaa sang her Knudsen en Krigssang af Capt. Abrahamson: Vi alle Dig elske livsalige Fred a. Choret ved hvert Vers blev igientaget saavel af Sangerne, som af de fleste blandt den hele talrige Forsamling af Tilhørere. Dernæst sang Hr. Knudsen, en Mindesang over den 2den Aprils Helte, forfattet af Hr. Professor Olsen. Herpaa holdt Hr. Stiftsprovsten sin Tale. Efter Talen sang Hr. Knudsen en Gravsang af Capt. Abrahamson: Værer Fred med Ederalle &c. derefter en Taksigelsessang af Dr. Frankenau. Til Slutning gientoges Hr. Guldbergs ovenmeldte skiønne Sang. Tilhørernes Antal var foruden Børn 14 til 1500 Mennesker, alle her af Byen, paa 2 a 3 Familier nær, da Hr. Knudsens korte Ophold gjorde det umueligt at faae Bekiendtgiørelser udsendte paa Landet. Den talrige Forsamling af Borgere, Militaire og Folk af alle Klasser, udgjorde i den smukke Kirke et saa malerisk skiønt Syn at det fortiente at afmales med den skiønneste Pensel. Den varme Følelse, med hvilken Hr. Knudsen vidste at udføre sin Sang, og Mandens umiskiendelig store Talent, saavelsom og Hr. Stiftsprovstens skiønne Tale, gjorde et saa dybt rørende Jndtryk paa Tilhørernes Hierter, at alle forlode Kirken, opflammede af Mod til Værge for Landet, besielede af den inderligste Kierlighed for Kongen, vor elskede Frederich, og det kiære Fædreneland, og med en undslettelig Erindring, af 2den Aprils tapre Helte. Det indsamlede Bidrag udgjorde, uagtet Borgerne nyeligen havde indsendt til Commissionen en Sum af 871 Rdr., uagtet de svære Byrder, Aarhuus Bye, paa Grund af dens Beliggenhed, unægtelig frem for nogen Bye i Jylland har været udsat for i Henseende til Jndqvarteering og Giennemmarscher, uagtet heri Byen ikke opholder sig formuende Herskaber, og uagtet meer end 300 Fattige med Hr. Knudsens Tilladelse bleve indladte uden Betaling, dog en Sum af 228 Rdr. 8 s., som ved den brave Hr. Knudsens Opmuntring saa villig blev offret paa Fædrenelandets Alter. Det frievillige JægerKorps bestemte sig desuden til, hvert Aars 2den April at sammenskyde en vis Sum til Beste for de Qvæstede og faldnes Efterladte. Deres Bidrag ved Concerten var 22 Rdr.